
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παροχή της εγγύησης του Ελληνικού Δημοσίου στην 
Τράπεζα Αττικής για την κάλυψη των εγγυητικών 
επιστολών που θα εκδόοει υπέρ της Μεταλλουργι¬ 
κής Βιομηχανίας Ηπείρου Α.Ε. απευθυνόμενες 

προς την Τράπεζα της Ελλάδος (Ι.Ε.Τ,Α.). 1 

Τροποποίηση απόφασης διορισμού μελών Δ.Σ. και 

Εκτελεστικής Επιτροπής του Ε.Π.ΚΕ.Δ ». 2 

Διορισμός μελών του Διοικητικού Συμβουλίου του Ορ¬ 
γανισμού Ανέγερσης Νέου Μουσείου Ακρόπολης. 3 
Τροποποίηση απόφασης διορισμού μελών Δ.Σ. και 

Εκτελεστικής Επιτροπής του Ε.Π.Κε.Δ.» . 4 

Παραχώρηση άδειας για την ίδρυση, λειτουργία και 
εκμετάλλευση καζίνο στα όρια του Δήμου Λουτρα¬ 
κιού - Περαχώρας. 5 

Τροποποίηση της 197/1.2 95 αποφάσεως Υπουργού 
Τουρισμού . 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2083979/26/0025 (1) 

Παροχή της εγγύησης του Ελληνικού Δημοσίου στην Τρά- 
πεζα Αττικής για την κάλυψη των εγγυητικών επιστο¬ 
λών που θα εκδόοει υπέρ της Μεταλλουργικής Βιομη¬ 
χανίας Ηπείρου Α.Ε. απευθυνόμενες προς την Τρά¬ 
πεζα της Ελλάδος (Ι.Ε.Τ,Α.}. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις των Α.Ν. 747/1945 και 9/1967 και του 
άρθρου 8 του Ν. 1266/1982. 

2. Το έγγραφο της Τράπεζας Αττικής από 3,1.1995 οτο 
οποίο αναφέρει ότι θα εκδόοει τις κατωτέρω εγγυητικές 
επιστολές υπέρ της Μεταλλουργικής Βιομηχανίας Ηπεί¬ 
ρου Α.Ε. 

α) Εγγυητική προκαταβολής 240.000.000 δρχ. λήξης 

28.2.1996. 

β) Εγγυητική καλής εκτέλεσης 75.000.000 δρχ. λήξης 

30.6.1996. 

3. Το υπ’ αριθμ. 138/ΝΣ/χγ/23.12.1994 έγγραφο της 
Μεταλλουργικής Βιομηχανίας Ηπείρου Α.Ε. με το οποίο 
ζητείται η εγγύηση του Ελληνικού Δημοσίου για την κά¬ 


λυψη των ανωτέρω εγγυητικών επιστολών, 

4. Το απόσπασμα πρακτικού με αριθμό 226 της συνε¬ 
δρίασης του Δ.Σ. τής Μ.Β.Η. Α.Ε. της 15ης Δεκεμβρίου 
1994. 

5. Το υπ' αριθμ. Φ. 800/5/201101/Σ274/3.2.1995 έγ¬ 
γραφο του Υπουργείου Εθνικής Αμυνας με το οποίο συμ¬ 
φωνεί για την παροχή εγγύησης Ελληνικού Δημοσίου στην 
Τράπεζα Αττικής υπέρ της Μεταλλουργικής Βιομηχανίας 
Ηπείρου (ΜΒΗ) Α.Ε. 

8. Την υπ' αριθμ. 1026431/268/0006Α/2.3.1994 από¬ 
φαση του Πρωθυπουργού και Υπουργού Οικονομικών 
«ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου στην 
Τράπεζα Αττικής γιο την κάλυψη σε περίπτωση κατάπτω¬ 
σης των κατωτέρω εγγυητικών επιστολών που θα εκδόοει 
υπέρ της Μεταλλουργικής Βιομηχανίας Ηπείρου Α.Ε. 
απευθυνόμενες προς την Τράπεζα της Ελλάδος (1ΕΤΑ - 
Ίδρυμα Εκτύπωσης Τραπεζογραμματίων και Αξιών). 

1. Εγγυητικής Επιστολής καλής εκτέλεσης 75.000.000 
δρχ. λήξης 30.6.1996. 

2. Εγγυητικής Επιστολής προκαταβολής 240.000.000 
δρχ. λήξης 28.2.1996. 

7 ο Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση, 
σε περίπτωση κατάπτωσης των ανωτέρω εγγυητικών επι¬ 
στολών να καταβάλουμε στην Τράπεζα Αττικής σε δύο (2) 
μήνες από τη λήξη εκάστης εγγυητικής επιστολής τα ποσά 
που προέρχονται από την ανωτέρω αιτία πλέον τόκων και 
μετά από προηγούμενη βεβαίωση των ποσών αυτών στην 
οικεία Δ.Ο.Υ. στο λογ/σμό βεβαίωση των ποσών αυτών 
στην οικεία Δ.Ο.Υ. στο λογ/σμό 555 σύμφωνα με τη διά¬ 
ταξη του Π.Δ/τος αριθμ. 16/1989 (ΦΕΚ 6/89 τ.Α') και τις 
οδηγίες της εγκυκλίου μας με αριθμ. 98348/2945/ 
8.8.79. 

Καθορίζουμε προμήθεια υπέρ του Δημοσίου 0,50% για 
την παρεχόμενη εγγύησή του την οποία θα εισπράττει η 
Τράπεζα Αττικής και θα αποδίδει στο Δημόσιο σύμφωνα 
με τα έγγραφά μας με αριθμ. 98346/2944/8.8.79, 
98348/2945/8.8.79 και 121545/1786/6.11.89. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 1995 

Ο ΥΦΥΠΟΥΡΓΟΣ 

Ν. ΚΥΡ1ΑΖΙΔΗΣ 
- 4 - 

Αριθ. ΥΠΠΟ/ΔΙΟΙΚ/Β/7468 (2) 

Τροποποίηση απόφασης διορισμού μελών Δ.Σ. και Εκτε¬ 
λεστικής Επιτροπής του Ε.Π.ΚΕ.Δ.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 645/77 «Περί ιδρύσεως του Ε.Π.ΚΕ.Δ,». 

β) του άρθρου 76 του Ν. 1943/91 «Εκσυγχρονισμός της 
Οργάνωσης και λειτουργίας της δημόσιας διοίκησης 
κ.λπ.». 

2. Την αριθ. 49610/20.11.90 Κ.Υ.Α. «Εξαίρεση από τον 
περιορισμό των τριών υπογραφών» (ΦΕΚ 743/τ.Β7 
29.11.90). 

3. Την αριθ. 32628/25.6.94 Υπουργική απόφαση, σχε¬ 
τικά με το διορισμό των μελών του Δ.Σ. και της Ε.Ε. του 
Ε.Π.ΚΕ.Δ. (ΦΕΚ 483/Τ.Β71.7.93) όπως τροποποιήθηκε 
μεταγενέστερα, αποφασίζουμε: 

Α) Τροποποιούμε την αρ. 32628/25.6.93 υπουργική 
απόφαση (ΦΕΚ 483/Τ.Β /1.7.93) με την οποία διορίστη¬ 
καν, με τριετή θητεία, τα μέλη του Διοικητικού Συμβου¬ 
λίου και της Εκτελεστικής Επιτροπής του Ευρωπαϊκού Πο¬ 
λιτιστικού Κέντρου Δελφών, όπως τροποποιήθηκε μετα¬ 
γενέστερα και διορίζουμε: 

α) Το Θεόδωρο Παπαδημητριού (Θόδωρο), Καθηγητή 
του Εθνικού Μετσόβιου Πολυτεχνείου και Γλύπτη, ως μέ¬ 
λος του ανωτέρω Διοικητικού Συμβουλίου και ως Πρόεδρο 
της εν λόγω Εκτελεστικής Επιτροπής, σε αντικατάσταση 
του Διονύσιου Φωτόπουλου, ο οποίος παραιτήθηκε και 

β) Το Νίκο Βερνίκο, επιχειρηματία ως μέλος του ανω¬ 
τέρω Διοικητικού Συμβουλίου σε αντικατάσταση του Χρι- 
στόφορου Λιοντάκη, ο οποίος επίσης παραιτήθηκε. 

Οι ανωτέρω διορίζονται για το υπόλοιπο της θητείας 
(μέχρι 1.7.96) του εν λόγω Διοικητικού Συμβουλίου και 
Εκτελεστικής Επιτροπής. 

Β) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Φεβρουάριου 1995 

Ο ΥΠΟΥΡΓΟΣ 

ΘΑΝΟΙ ΜΙΚΡΟΥΤΣΙΚΟΙ 
-♦- 

Αριθ. ΥΠΠΟ/ΔΙΟΙΚ/Β/7627 (3) 

Διορισμός μελών του Διοικητικού Συμβουλίου του Οργανι¬ 
σμού Ανέγερσης Νέου Μουσείου Ακρόπολης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου πρώτου (παρ. 1 και 4) του Ν. 
2260/94 (ΦΕΚ 204/τ.Α/5.12.94) «Οργανισμός Νέου 
Μουσείου Ακρόπολης και άλλες διατάξεις». 

2. Την αριθ. 189/12.12.94 πρόταση του Κοινωφελούς 
Ιδρύματος με την επωνυμία «Ίδρυμα Μελίνα Μερ- 
κούρη». 

3. Την αριθ. 238/251 /α/9.1.95 πρόταση του Υπουργού 


Περιβάλλοντος, Χωροταξίας και Δημοσίων Έργων, απο¬ 
φασίζουμε: 

1. Διορίζουμε ως μέλη του Διοικητικού Συμβουλίου του 
Οργανισμού Ανέγερσης Νέου Μουσείου Ακρόπολης 
(Ν.Π.Ι.Δ. εποπτευόμενο από το ΥΠ.ΠΟ.) τους κατωτέρω, 
ως εξής: 

α) Εμμανουήλ Κορρέ, Αρχιτέκτονα - Μηχανικό, προτει- 
νόμενο από το «Ίδρυμα Μελίνα Μερκούρη», ως Αντιπρόε¬ 
δρο. 

β) Κων/νο Αλαβάνο, Δικηγόρο, προτεινόμενο από το 
«Ίδρυμα Μελίνα Μερκούρη». 

γ) Αγγελο Δεληβοριά, Δντή του Μουσείου Μπενάκη - 
Καθηγητή Παν/μίου, προτεινόμενο από το «Ίδρυμα Με¬ 
λίνα Μερκούρη». 

δ) Μαρία Πατελάρου, Αρχιτέκτονα - Μηχανικό, προτει- 
νόμενη από τον Υπουργό ΠΕ.ΧΩ.Δ.Ε. 

ε) Πέτρο Καλλιγά, Προϊστάμενο της Ά Ε.Π.Κ.Α. 

στ) Έρση Φιλιποππούλου, Αρχιτέκτονα. 

ζ) Βασίλη Χανδακά, Πολιτικό Μηχανικό. 

η) Παναγιώτη ΚορλΙρα, Διοικητή της Ιονικής Τράπε¬ 
ζας. 

2. Εκτός των ανωτέρω, στη σύνθεση του παραπάνω 
Δ.Σ. θα μετέχει και ο Πρόεδρος αυτού, ο οποίος θα διορι¬ 
στεί με πράξη του Υπουργικού Συμβουλίου. 

3. Η θητεία του ανωτέρω Δ.Σ. είναι πενταετής και αρχί¬ 
ζει από την ημερομηνία δημοσίευσης στην Εφημερίδα της 
Κυβερνήσεως της προαναφερόμενης πράξης διορισμού 
του Προέδρου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1995 

Ο ΥΠΟΥΡΓΟΙ 

ΘΑΝΟΣ ΜΙΚΡΟΥΤΣΙΚΟΣ 
-♦- 

Αριθ. ΥΠΠΟ/ΔΙΟΙΚ/Β/6478 (4) 

Τροποποίηση απόφασης διορισμού μελών Δ.Σ. και Εκτε¬ 
λεστικής Επιτροπής του Ε.Π.Κε.Δ.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 645/77 «Περί ιδρύσεως του Ε.Π.Κε.Δ.». 

β) Του άρθρου 76 του Ν. 1943/91 «Εκσυγχρονισμός της 
Οργάνωσης και λειτουργίας της δημόσιας διοίκησης 
κ.λπ.». 

2. Την 49610/20.11.90 Κ.Υ.Α. «Εξαίρεσή από τον πε¬ 
ριορισμό των τριών υπογραφών» (ΦΕΚ 743/Τ.Β7 
29.11.90). 

3. Την αριθ. 32628/25.6.94 Υπουργική απόφαση, σχε¬ 
τικά με το διορισμό των μελών του Δ.Σ. και της Ε.Ε. του 
Ε.Π.Κε.Δ. (ΦΕΚ 483/τ.Β71.7.93) όπως τροποποιήθηκε 
μεταγενέστερα. 

Την από 11.1.95 παραίτηση του Γ. Κουρουπού από μέ¬ 
λος του Δ.Σ. και της Ε.Ε. του Ε.Π.Κε.Δ., αποφασί¬ 
ζουμε: 

Α) Τροποποιούμε την 32628/25.6.93 Υπουργική από¬ 
φαση (ΦΕΚ 483/τ.Β71.7.93) με την οποία διορίστηκαν, 
με τριετή θητεία, τα μέλη του Διοικητικού Συμβουλίου και 
της Εκτελεστικής Επιτροπής του Ευρωπαϊκού Πολιτιστι¬ 
κού Κέντρου Δελφών, όπως τροποποιήθηκε μεταγενέ¬ 
στερα, και διορίζουμε τον Θεόδωρο Αντωνίου, μουσικο¬ 
συνθέτη ως μέλος του ανωτέρω Συμβουλίου και της Εκτε- 

λεοτικτΊς Επιτροπής, για το υπόλοιπο της θητείας τους 
(μέχρι 1.7.96) σε αντικατάσταση του Γεωργίου Κουρου- 
πού, ο οποίος παραιτήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1995 

Ο ΥΠΟΥΡΓΟΣ 

ΘΑΝΟΣ ΜΙΚΡΟΥΤΣ1ΚΟΣ 

1 ♦- 

Αριθ. 290 (5) 

Παραχώρηση όδειας για την Ιδρυση, λειτουργία και εκμε¬ 
τάλλευση καζίνο στα όρια του Δήμου ΛουτρακΙου - Πε- 
ραχώρας. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) Το Ν. 1835/10.3.1989 (ΦΕΚ 76/Τ.Α71989) «Σύ¬ 
σταση Υπουργείου Τουρισμού και ρύθμιση θεμάτων δημό¬ 
σιας διοίκησης». 

β) Το Π.Δ. 459/12.11.1993 (ΦΕΚ 139/τ.ΑΥΙ 993) 
«Ανασύσταση του Υπουργείου Τουρισμού και καθορισμός 
των αρμοδιοτήτων του». 

γ) Το Ν. 2160/1993 (ΦΕΚ 11 Β/τ.Α'/1993) «Ρύθμιση για 
τον Τουρισμό και άλλες διατάξεις». 

δ) Το Ν. 2206/1994 (ΦΕΚ 62/Τ.Α71994) «Ίδρυση, Ορ¬ 
γάνωση, Λειτουργία, Ελεγχος Καζίνων και άλλες διατά¬ 
ξεις». 

ε) Το άρθρο 29α του Ν. 1558/85 που συμπληρώθηκε με 
το άρθρο 27 του Ν. 2081/1992. 

στ) Την υπ’ αριθ. 920/1994 (ΦΕΚ 422/τ.Β /1994) από¬ 
φαση του Υπουργού Τουρισμού. 

ζ) Την υπ' αριθ. 1390/1994 (ΦΕΚ 637/τ.Β71994) 
Κοινή Υπουργική απόφαση των Υπουργών Οικονομικών 
και Τουρισμού «Περί συστάσεως θέσεων Γραμματείας 
Καζίνων». 

η) Την υπ' αριθ. 1310/1.8.1994 απόφαση του Υπουρ¬ 
γού Τουρισμού για τη σύσταση της Επιτροπής που προ¬ 
βλέπει το άρθρο 8 και 9 του Ν. 2206/1994. 

θ) Το άρθρο 57 του Ν. 2224/1994 (ΦΕΚ 112/Τ.Α7 
1994). 

ι) Τρν από 15.11.1994 με Α. Π. 4945 Επιστολή του Υφυ¬ 
πουργού Οικονομικών. 

ια) Τις υπ’ αριθ. 2009/21.11.1994, 2032/28.11.1994, 
2076/6.12.1994, 2115/12.12.1994, 2218/23.12.1994 
και 89/23.1.1995 αποφάσεις του Υπουργού Τουρισμού 
περί παρατάσεως της προθεσμίας κατάθεσης της χρημα¬ 
τικής προσφοράς στην Τράπεζα της Ελλάδος, 
ιβ) Την από 5.8.1994 προσφορά (Α.Π. 15). 
ιγ) Το από 11.10.1994 Πρακτικό της Επιτροπής για τη 
διεξαγωγή του διαγωνισμού για την παραχώρηση αδειών 
Καζίνο. 

ιδ) Το από 26.1.1995 Πρακτικό της Επιτροπής διαγωνι¬ 
σμού. 

ιε) Τις υπ’ αριθ. πρωτ. 1951/10.11.1994 και 1954/ 
11.11.1994 προσκλήσεις του Υπουργού Τουρισμού. 

ιστ) Το από 31.1.1995 αποδεικτικό κατάθεσης της χρη¬ 
ματικής προσφοράς στην Τράπεζα Ελλάδος. 

ιζ) Το με αριθμό 34.691 Καταστατικό της ανώνυμης 
εταιρείας με την επωνυμία «ΑΝΩΝΥΜΗ ΤΟΥΡΙΣΤΙΚΗ 
ΕΤΑΙΡΕΙΑ ΚΑΖΙΝΟ ΛΟΥΤΡΑΚΙΟΥ Α.Ε.» απ’ όπου προκύ¬ 
πτει ότι το μετοχικό κεφάλαιο της εταιρείας είναι ένα δι¬ 
σεκατομμύριο τριακόσια εκατομμύρια δραχμές 


(1.300.000.000) καθώς και το καταστατικό της εταιρείας 
ΡΟνΥΕΒΒΒΟΟΚ Ρ1.0 απ' όπου προκύπτει ότι το μετοχικό 
κεφάλαιο της εταιρείας είναι εφτά εκατομμύρια λίρες Αγ¬ 
γλίας (7.000.000 λίρες Αγγλίας), ήτοι με σημερινή τιμή Η- 
XIΝΘ της Τράπεζας της Ελλάδος δύο δισεκατομμύρια 
εξακόσια έξι εκατομμύρια δραχμές (2.606.000.000). 

ιη) Το γεγονός όπ με την απόφαση αυτή δεν προκαλεΐ- 
ται δαπάνη εις βάρος του Κρατικού Προϋπολογισμού, 
αποφασίζει: 

Το Ελληνικό Δημόσιο (εφεξής «Δημόσιο») παραχωρεί 
δια του παρόντος σύμφωνα με: 

α) Το Ν. 2206/19.4.1994 (ΦΕΚ 62/Τ.Α720.4.1994) 
«Ίδρυση, Οργάνωση, Λειτουργία, Ελεγχος Καζίνων και 
άλλες διατάξεις», 

β) την Υ.Α. 920/1994 (ΦΕΚ 422/τ.Β 1 ), 

γ) την Α.Π. 15 προσφορά και την αποδοχή της απδ την 
Επιτροπή διαγωνισμού, 

δ) τις διατάξεις της κειμένης Νομοθεσίας και τις κανονι¬ 
στικές διατάξεις που αφορούν τη λειτουργία των Καζίνων, 
στην Κοινοπραξία που συγκροτείται από τις Κοινοπρα- 
κτούσες εταιρείες ΡΟνΥΕΒΒΒΟΟΚ Ρί.0 που εδρεύει στην 
Αγγλία η οποία ενεργεί ως εκπρόσωπος κατ’ εντολήν και 
δια λογαριασμό της υπό σύστασης ελληνικής ανώνυμης 
εταιρείας ΟΙΧΙΒ ΗΟΤΕΙ ΕΟσΓΗΑΚΙ και της Ανωνύμου 
Τουριστικής Εταιρείας «Καζίνο Λουτρακιού Α.Ε.» 
(Α.Τ.Ε.Κ.Λ.), σύμφωνα με το από 15.1.1995 συμφωνητικό 
Κοινοπραξίας. 

Αρθρο 1 

1.1 Την ίδρυση, οργάνωση, λειτουργία και έλεγχο του 
Καζίνο που αφορά η παρούσα Αδεια διέπουν οι βασικές 
αρχές του κεφ. Β άρθρο 8 παρ. 1 του Ν. 2160/1993, 

1.2. Ορισμοί 

Για τους σκοπούς της παρούσης Αδειας και εφ' όσον 
δεν προβλέπεται άλλως προς το παρόν οι όροι που ορίζο¬ 
νται σ' αυτήν έχουν την έννοια που τους αποδίδεται στο Ν. 
2160/1993 κεφ. Β' άρθρο 8 παρ. 2 εδ. α', β’, γ', δ' και στις 
σχετικές διατάξεις του Ν. 2206/1994. 

1.3. Πεδίο Εφαρμογής της Άδειας. 

1.3.1 Ο Κάτοχος της Αδείας δικαιούται με την παρούσα 
Άδεια να λειτουργήσει και εκμεταλλευθεί μία διεθνούς 
τύπου επιχείρηση Καζίνο σπς εγκαταστάσεις στο Δήμο 
Λουτρακιού - Περαχώρας θέοη Λειβαδάκι (Ο.Τ.Α. 278, 
Α27Θ). 

1.3.2 Απαγορεύεται στον Κάτοχο της Αδειας η μετα¬ 
φορά της Επιχείρησης Καζίνο εκτός της ως άνω θέσης για 
όλη τη διάρκεια του χρόνου παραχώρησης της άδειας. 

1.3.3 Η χορηγούμενη άδεια είναι: 

α) Οριστική, και δεν επιτρέπεται η χορήγηση προσωρι¬ 
νών αδειών ή οποιαδήποτε λειτουργία της επιχείρησης 
κατά παρέκκλιση από τους όρους που καθορίζονται σ’ αυ¬ 
τήν. 

β) Προσωπική, δηλαδή αφορά τή συγκεκριμένη ανώ¬ 
νυμη εταιρεία και τους μετόχους της. 

γ) Ενιαία, δηλαδή δεν μπορεί να διασπασθεί και να 
ασκηθεί ξεχωριστά από κάθε μέτοχο. 

1.3.4 Το Δημόσιο αναλαμβάνει την υποχρέωση γιο χρο¬ 
νικό διάστημα δώδεκα (12) ετών από την έναρξη της λει¬ 
τουργίας της επιχείρησης να μην χορηγούνται άλλες 
άδειες λειτουργίας επιχειρήσεων Καζίνων, με εξαίρεση 
αυτές που προβλέπονται από τις διατάξεις της παρ. 1 του 
άρθρου 1 του Ν. 2206/1994. 

Αρθρο 2 

Εκτέλεση έργων - χρονοδιάγραμμα 
Α. Ο κάτοχος της Αδείας υποχρεούται με μέριμνα, ευ¬ 
θύνη και με δαπάνες του να προβεί στη δημιουργία πολυ¬ 
τελούς συγκροτήματος Καζίνο διεθνών προδιαγραφών με 
τις παραπάνω προϋποθέσεις: 

Εκτέλεση έργων - Χρονοδιάγραμμα 


Α. ΤΟΠΟΘΕΣΙΑ 


Στη θέση Λειβαδάκι στον Δήμο ΛουτρακΙου - Περαχώ- 
ρας, Ο.Τ. Α278 και Ο.Τ. Α279 εκτάσεως 34.589 τ.μ. και 
4.701 τ.μ. που τελεί υπό αναγκαστική απαλλοτρίωση ήδη 
προσυμφωνείται η αγορά του οικοπέδου από τον Δήμο 
ΛουτρακΙου - Περαχώρας από τους ιδιοκτήτες Γεώργιο 
Πριόβολο και Ιωάννα σύζυγο Γεωργίου Πριόβολου. 

Εκ των ανωτέρω τα: 

- 25.179 τ.μ. είναι ιδιοκτησίας Ε.Ο.Τ. που έχει παραχω¬ 
ρήσει στον Δήμο ΛουτρακΙου - Περαχώρας. 

- 9.410 τ.μ, είναι ιδιοκτησίας του Δήμου ΛουτρακΙου - 
Περαχώρας. 

- 4.701 που τελεί υπό αναγκαστική απαλλοτοίωση και 
ήδη προουμφωνείται η αγορά του. 

Στη δημιουργία των παρακάτω προτεινομένων εγκατα¬ 
στάσεων και στην κατανομή των χρήσεων, σύμφωνα με 
την υποβληθείσα και γενόμενη αποδεκτή πρόταση αρχιτε¬ 
κτονικής προμελέτης: 

α) Στο γήπεδο θα γίνουν οι ακόλουθες εγκαταστά¬ 
σεις: 

(1) Κατασκευή Καζίνου και ξενοδοχείου συνολικής επι¬ 
φάνειας 25.558 τ.μ. εκ των οποίων: 

- Χώροι γιο διεξαγωγή παιχνιδιών: περίπου 4.735 τ.μ. με 
τραπέζια και είοι ΓπροίΊίπθδ και άλλων συναφών χώρων για 
την εξυπηρέτηση και αναψυχή των πελατών. Χώροι για 
λοιπές δραστηριότητες του ΚΑΖΙΝΟ συμπεριλαμβανομέ¬ 
νων και του ξενοδοχείου: περίπου 20.823 τ.μ. 

Ο κύριος χώρος παιχνιδιών θα διαιρείται σε ένα τμήμα 
για τραπέζια παιχνιδιών και αε ένα άλλο τμήμα για 700 μη¬ 
χανήματα με νομίσματα. 

Στην αίθουσα παιγνίων θα τοποθετηθούν ενδεικτικά τα 
ακόλουθα τραπέζια: 

- Αμερικάνικη Ρουλέτα 24 τραπέζια 

- Αμερικάνικα Ζάρια 2 τραπέζια 

- 03ΓΓΐόβ3η 3ΐυά ΡοΚθγ 8 τραπέζια 

-Πόκερ 1 τραιΐέζι 

- Μπλάκ Τζάκ 13 τραπέζια 

- Πούντο Μπάγκο 2 τραπέζια 


Σύνολο 50 τραπέζια 

Επίσης προβλέπονται εγκαταστάσεις υποστήριξης του 
Καζίνου {γραφεία διοίκησης, εξηπηρέτησης υπαλλήλων, 
εξαργύρωσης, ταμεία, τράπεζα κ.λ.π.) και άλλοι απαραίτη¬ 
τοι βοηθητικοί χώροι μηχανολογικών και ηλεκτρολογικών 
εγκαταστάσεων κ.λ.π. 

(2) Δημιουργία χώρων στάθμευσης, επιφανείας 27.676 
τ.μ. για εξυπηρέτηση 1.000 περίπου οχημάτων. 

(3) Ξενοδοχείο 5 αστέρων δυναμικότητας 220 δωμα¬ 
τίων {213 δωμάτια και 7 σουίτες), με αρκετές εγκαταστά¬ 
σεις αναψυχής και εστίασης (3 εστιατόρια, μπάρ, πισίνες, 
γυμναστήρια, σάουνα, γήπεδα αθλοπαιδιών, καταοτήματα 
και εγκαταστάσεις υποστήριξης επιχειρηματιών (αίθουσα 
συσκέψεων, αίθουσα συναντήσεων κ.λ.π.)· 

(4) Την κατασκευή Μαρίνας 700 σκαφών στην περιοχή 
Ποσειδωνίας που βρίσκεται σε απόσταση 500 μ από το 
Καζίνο. 


Όσον αφορά την κατασκευή των παραπάνω εγκατα¬ 
στάσεων της παρ. 2 ο κάτοχος της αδείας υποχρεούται να: 

- Έχει πλήρη γνώση των συνθηκών που υφίστανται σή¬ 
μερα στην περιοχή που καλύπτει η άδεια αυτή, από την 
άποψη γενικών διευκολύνσεων, εξυπηρετήσεων και έρ¬ 
γων υποδομής, κοινής ωφελείας και τις δυνατότητες που 
παρέχουν αυτά. 

- Προβεί σε επένδυση σύμφωνα με τις ισχύοντες πολε- 
οδομικούς κανόνες και ρυθμίσεις για το είδος των κτιρίων, 
τη χρήση και άλλα στοιχεία και τις τεχνικές προδιαγραφές 
του Ε.Ο.Τ. 

- Προβεί στη λήψη των απαραίτητων οικοδομικών και 
λοιπών αδειών και εγκρίσεων (περιβαντολλογικών όρων 
κ.λ.π.) με αποκλειστική ευθύνη του σύμφωνα με τους Νό¬ 
σους, που εκάστοτε ισχύουν και δεδομένου ότι η χορή¬ 
γηση της παρούσας άδειας δεν συνεπάγεται οποιαδήποτε 
δυνατότητα παρέκκλισης από τις ισχύουοες πολεοδομι- 
κές διατάξεις. 

- Προβεί στην έγκριση των μελετών εφαρμογής των κτι- 
ριακών και λοιπών εγκαταστάσεων από τις αρμόδιες Υπη¬ 
ρεσίες του Υ.ΠΕ.ΧίλΔ.Ε., του Υπουργείου Τουρισμού και 
του Ε.Ο.Τ. για τον έλεγχο της συμμόρφωσής τους αφ' 
ενός μεν προς τις ισχύουσες τεχνικές προδιαγραφές και 
τις κείμενες διατάξεις γενικότερα αφ’ ετέρου δε προς την 
(Α.Π. 15/5 8.1994) προσφορά του που έγινε δεκτή από 
την Επιτροπή του διαγωνισμού. 

3. Μελλοντικά σχέδια επέκτασης. 

Ο κάτοχος της αδείας επιτρέπεται να υλοποιήσει τα 
μελλοντικά σχέδια που αφορούν σύμφωνα με την προ¬ 
σφορά του την επέκταση του ξενοδοχείου κατά 100 δω¬ 
μάτια. 

Β. Χρονοδιάγραμμα εκτέλεσης έργου και έναρξη λει¬ 
τουργίας επιχείρησης Καζίνο. 

1. Ο κάτοχος της άδειας υποχρεούται να έχει ολοκλη¬ 
ρώσει την κατασκευή και τον εξοπλισμό και να θέσει σε 
λειτουργία όλες τις εγκαταστάσεις της ιδρυθησομένης 
επιχείρησης Καζίνο και των συνοδευτικών αυτής εγκατα¬ 
στάσεων ως εξής: 

Καζίνο: Προβλέπεται η ολοκλήρωση της πρώτης αίθοϋ- 
σας που θσ περιλαμβάνει 40 τραπέζια και 190 μηχανή¬ 
ματα με νομίσματα εντός έξι (6) μηνών από την χορήγηση 
της σχετικής οικοδομικής άδειας, 

Ολοκλήρωση της τελικής μορφής του Καζίνο στο ξενο¬ 
δοχειακό συγκρότημα εντός εικοσιτεσσάρων (24) μηνών 
από την χορήγηση της άδειας Καζίνο. 

Ολοκλήρωση ξενοδοχείου και χώρων στάθμευσης αυ¬ 
τοκινήτων εντός τριάντα (30) μηνών από την ολοκλήρωση 
του Καζίνο. 

Μαρίνα: Προβλέπεται η ολοκλήρωσή της εντός (2) ετών 
μετά την πάροδο πέντε (5) ετών από την άδεια λειτουρ¬ 
γίας του Καζίνο. 

Η ολοκλήρωση των εργασιών κατασκευής και η έναρξη 
της λειτουργίας των παραπάνω εγκαταστάσεων θα πιστο¬ 
ποιηθεί από την αρμόδια Επιτροπή Καζίνων με έκεθσή της 
πρός τον Υπουργό Τουρισμού. 

Ο παραπάνω χρόνος εκτέλεσης των έργων μπορεί να 
παρατείνεται μέχρι το 1 /4 αυτού. Μετά την λήξη της πα¬ 
ραπάνω παράτασης θα κινείται η διαδικασία ανάκλησης 
της άδειας για την μή έγκαιρη εκτέλεση του έργου και την 
κήρυξη του κατόχου της άδειας εκπτώτου. 

2 Επιτρέπεται να αρχίσει να λειτουργεί επιχείρηση Κα¬ 
ζίνο στην πρώτη αίθουσα Καζίνο επιφάνειας μέχρι 2.500 
τ.μ. που θα κατασκευασθεί στο νότιο τμήμα του οικοπέ- 

δου έως ότου ολοκληρωθεί η κατασκευή του όλου ξενο¬ 
δοχειακού συγκροτήματος, όπου θα λειτουργήσουν τε¬ 
λικά όλες οι αίθουσες επιχείρησης Καζίνο σε συνολική 
επιφάνεια χώρου παιγνίων 4.735 τ.μ. 


Άρθρο 3 

Οικονομικές υποχρεώσεις κατόχου αδείας 

Για την παραχώρηση της αδείας για την ίδρυση, λει¬ 
τουργία και εκμετάλλευση της επιχείρησης Καζίνο ο κάτο¬ 
χος της αδείας υποχρεούτάι και εγγυάται να εκπληρώσει 
στο ακέραιο όλες τις παραπάνω υποχρεώσεις του σύμ¬ 
φωνα με το Ν. 2206/1994 και την προσφορά του. 

3.1 Οικονομικές υποχρεώσεις προ της παραχώρησης 
της αδείας. 

3.1.1 Καταβολή μετοχικού κεφαλαίου. 

Για την χορήγηση της αδείας έχει καταβληθεί από τον 
κάτοχο της άδειας εξ ολοκλήρου μετοχικό κεφάλαιο δύο 
(δις) εκατομμυρίων {2.000.000.000) δραχμών βάσει των 
Καταστατικών της Δημοτικής Επιχείρησης Λουτρακίου και 
της ΡΟνΥΕΗΒΗΟΟΚ ΡΙΟ. 

3.1.2 Καταβολή χρηματικής προσφοράς. 

Για την παραχώρηση της παρούσης άδειας ο κάτοχος 
της άδειας κατέθεσε το ποσό των δρχ. 1.050.000.000 
όπως αποδεικνύεται με το από 31.1.1995 τριπλότυπο εί¬ 
σπραξης της Τράπεζας Ελλάδος. 

3.2. Οικονομικές υποχρεώσεις μετά την παραχώρηση 
της αδείας. 

3.2.1 Επένδυση 

Εντός των προθεσμιών του χρονοδιαγράμματος του άρ¬ 
θρου 2Β ο κάτοχος της αδείας υποχρεούτάι να πραγματο¬ 
ποιήσει επένδυση αναλυτικού, ενδεικτικού προϋπολογι¬ 
σμού ως κατωτέρω που θα καλύψει τις δαπάνες κατα¬ 
σκευής και εξοπλισμού της επένδυσης σύμφωνα με τις 
προδιαγραφές της προσφοράς του κατόχου της αδείας. 

ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΕΡΓΟΥ 


- Κτιριακές εγκαταστάσεις Καζίνου 

και εξοπλισμός 

- Ξενοδοχείο και πάρκινγκ 

- Μαρίνα 

- Απρόβλεπτα έξοδα 

ΣΥΝΟΛΟ 

- Έξοδα πρώτης εγκατάστασης 
και αρχικό κεφάλαιο κίνησης 

ΣΥΝΟΛΟ 


4 δισ. δρχ. 
8 δια. δρχ. 

5 δισ. δρχ. 
1 δισ. δρχ. 

22 δισ. δρχ. 

1,3 δισ. δρχ. 
23,3 δισ. δρχ. 


3.2.3. Ενδεικτικός αριθμός δημιουργίας νέων θέσεων 
εργασίας. 

Ο κάτοχος της αδείας μεριμνά για τη δημιουργία των 
παρακάτω θέσεων εργασίας για τους κατοίκους της πε¬ 
ριοχής, ανάπτυξη της επιχείρησης Καζίνο και των συνο¬ 
δευτικών αυτών εγκαταστάσεων 1.050 νέες θέσεις εργα¬ 
σίας. 

- κατά το στάδιο κατασκευής 310 νέες θέσεις εργασίας 

- για τη λειτουργία του Καζίνο και των συνοδευτικών ξε¬ 
νοδοχειακών εγκαταστάσεων 740 νέες θέσεις εργα¬ 
σίας. 

3.2.4 Άμεσα οικονομικά οφέλη για το Δημόσιο. 

α) Ειδικό ετήσιο τέλος υπέρ του Δημοσίου. 

Ο κάτοχος της αδείας υποχρεούτάι να καταβάλει στο 
Δημόσιο ειδικό ετήσιο τέλος ποσού 50.000.000 δραχμών 
το οποίο θα αποδίδεται στον Ε.Ο.Τ. με την καταβολή σ’ 
αυτόν μηνιαίως από την έναρξη λειτουργίας του Καζίνο και 
καθ' όλη η διάρκεια της λειτουργίας των διατάξεων του 


Φ.Π.Α. αναλογικά εφαρμοζομένων για την είσπραξη του 
ποσού αυτού. 

β) Συμμετοχή του Δημοσίου στα μικτά κέρδη των παιχνι- 
διών. 

Ο κάτοχος της αδείας υποχρεούτάι να καταβάλει στο 
Ελληνικό Δημόσιο για τη συμμετοχή του Δημοσίου στα μι¬ 
κτά κέρδη των παιχνιδιών ποσοστό 20% σύμφωνα με το Ν. 
2206/94 (άρθρ. 2 παρ. 8β) και την προσφορά του που 
έγινε αποδεκτή. 

Η συμμετοχή αυτή υπολογίζεται και καταβάλλεται μη¬ 
νιαία και εισπράττεται κατά τις διατάξεις για το Φόρο Προ¬ 
στιθέμενης Αξίας. 

γ) Τέλη και δικαιώματα υπέρ της Τοπικής Αυτοδιοίκη¬ 
σης 

Οι επιχειρήσεις Καζίνων εξομοιώνονται ως προς την κα¬ 
ταβολή τελών και δικαιωμάτων υπέρ της Τοπικής Αυτο¬ 
διοίκησης με τις επιχειρήσεις ξενοδοχείων πολυτελείας. 

δ) Λοιπά έσοδα υπέρ του Δημοσίου. 

Ο κάτοχος της αδείας υπδκειται σε όλες τις υποχρεώ¬ 
σεις για φόρους, τέλη και δικαιώματα που προβλέπονται 
από τους Νόμους και αφορούν τη δραστηριότητα των ανω¬ 
νύμων εταιρειών στην Ελλάδα. 

- Τα μικτά κέρδη παιχνιδιών δεν υπόκεινται σε φόρο 
προστιθέμενης αξίας είτε τα μικτά κέρδη προέρχονται 
από 3ίοΙ πβοΐΊίπββ είτε από άλλα παιχνίδια στο Καζίνο. 

- Τα φιλοδωρήματα δεν αποτελούν μέρος των μικτών 
κερδών παιγνίων άλλα των μεκτών κερδών της επιχείρη¬ 
σης. 

ε) Βεβαίωση κάθε φύσης εσόδων του Δημοσίου. 

Με κοινή απόφαση των Υπουργών Οικονομικών και 
Τουρισμού θα καθορισθούν όλα τα έγγραφα και μηχανικά 
μέσα για τη βεβαίωση κάθε φύσης εσόδων του Δημοσίου 
επί πλέον εκείνων που προβλέπονται από τις γενικές δια¬ 
τάξεις. 

3.2.5 Παρεπόμενα οφέλη για την Εθνική Οικονομία. 

Ο κάτοχος της άδειας μεριμνά και εγγυάται σύμφωνα με 
την προσφορά του τα εξής: 

α) Την εισαγωγή κεφαλαίων από το εξωτερικό και την 
πραγματοποίηση των επενδύσεων για την τόνωση της Ελ¬ 
ληνικής Οικονομίας και την ανάπτυξη της περιοχής εγκα¬ 
τάστασης και λειτουργίας του Καζίνο που θα πραγματο¬ 
ποιηθούν όπως περιγράφονται στο άρθρ. 2Α της παρού¬ 
σας. 

β) Τη δημιουργία των εγκαταστάσεων και έργων ειδικής 
τουριστικής υποδομής για την προσέλκυση στην Ελλάδα 
υψηλής στάθμης τουριστών, όπως περιγράφονται στο 
άρθρ. 2Α της παρούσας. 

γ) Για τη δημιουργία νέων θέσεων εργασίας για τους κα¬ 
τοίκους της περιοχής ανάπτυξης του Καζίνο όπως περι- 
γράφονται ανωτέρω στο 3.2.3. 

Άρθρο 4 

Λειτουργία του Καζίνο - Εποπτεία - Πληροφορίες 

4.1 Λειτουργία του Καζίνο, 

4.1.1 Ο κάτοχος της άδειας υποχρεούτάι να λειτουργεί 
την επιχείρηση Καζίνο όπως θα εγκρίνεται εκάστοτε από 
την αρμόδια Επιτροπή κατόπιν αιτήσεώς του προς αυτήν, 
καθ’ όλη τη διάρκεια του έτους και σε ωράριο που θα κα¬ 
θορίζεται από την επιχείρηση - μή υποκείμενη σε περιορι¬ 
σμό ωραρίου με εξαίρεση των αναγκαίο χρόνο για τις επι¬ 
σκευές και συντηρήσεις τους, που θα προεγκρίνονται από 
την Επιτροπή Καζίνων μετά από αίτηση του κατόχου της 
άδειας προς αυτήν και θα παρακολουθοΰνται από αυτήν. 

4.1.2 Ο τρόπος λειτουργίας του Καζίνο θα είναι σύμ- 

φωνα με τις διαδικασίες που προβλέπονται στην προ¬ 
σφορά και ενεκρίθησαν από την Επιτροπή Καζίνων. 

0 Κρατικός έλεγχος θα ασκείται κατά τρόπο που δεν θα 
επηρεάζει την λειτουργία του Καζίνο και χωρίς καμία χρη¬ 
ματική επιβάρυνση για τον κάτοχο της αδείας. 

4.1.3 Ο Κάτοχος της Αδείας υποχρεοϋται να μεριμνά 
όπως η λειτουργία των παραπάνω και γενικά όλων των 
εγκαταστάσεων του όλου συγκροτήματος διατηρείται 
καθ' όλη τη διάρκεια της παραχώρησης της Αδείας εις 
υψηλό τουριστικό επίπεδο και να ασκεί την εκμετάλλευση 
αυτή υποδειγματικά ώστε να ανταποκρίνεται α) στις λει¬ 
τουργικές απαιτήσεις για να εξασφαλίζεται από κάθε 
άποψη η βιωσιμότητα της επιχείρησς και η εξυπηρέτηση 
των πελατών ημεδαπών και αλλοδαπών, β) στις περιβαλ¬ 
λοντικές απαιτήσεις ώστε να προκαλείται η ελάχιστη κοι¬ 
νωνική όχληση από την ανάπτυξη του Καζίνο στο άμεσο 
κοινωνικό και φυσικό περιβάλλον και γ) στις οικονομικές 
υποχρεώσεις προς τους παίκτες και το Δημόσιο. 

4.1.4 Κάθε παράβαση των παραπάνω θα συνεπάγεται 
για τον Κάτοχο της Αδείας τις κυρώσεις της παρ. 5.1. 

4.1.5 Τα παιγνίδια που επιτρέπεται να παίζονται εντός 
του Καζίνο, ο τρόπος διεξαγωγής τους η ηλικία των ατό¬ 
μων που εισέρχονται σ’ αυτά, η διαδικασία εισόδου και το 
ωράριο λειτουργίας του Καζίνο καθορίζονται από τις διαδι¬ 
κασίες των παρ. 7, 8, 9, 10 και 21 του άρθρου 3 του Ν. 
2206/1994. «Λειτουργία των Καζίνων», τις οποίες υπο- 
χρεοόται να τηρεί ο Κάτοχος της Αδείας. 

4.1.6 Ο Κάτοχος της Αδείας υποχρεούται να τηρεί τον 
κανονισμό διεξαγωγής εντός του Καζίνου που θα καθορι- 
σθεί με την Υπουργική Απόφαση σύμφωνα με το άρθρ. 3 
παρ. 8 του Ν. 2206/1994. Με την ίδια απόφαση θα ρυθμί¬ 
ζεται η λήψη φιλοδωρημάτων από το προσωπικό. 

4.1.7,Οι προϋποθέσεις πρόσληψης και εργασίας των 
απασχολούμενων στο Καζίνο και κάθε αναγκαίος έλεγχος 
για την τήρηση της δημόσιας τάξης θα καθορισθοϋν σύμ¬ 
φωνα με τη διάταξη της παρ. 6 του άρθρου 3 του Ν. 2206/ 
1994 και της παρ. 3 του άρθρου 4 του Ν. 2206/1994. Οι 
κυρώσεις παραβίασης των σχετικών διατάξεων καθορίζο¬ 
νται από την παρ. 6 του άρθρου 4 του Ν. 2206/1994. 

4.2 Εποπτεία των Καζίνων 

4.2.1 Η λειτουργία της Επιχείρησης Καζίνο υπόκειται 
στον έλεγχο του Κράτους, που θα ασκείται από την Επι¬ 
τροπή Εποπτείας της λειτουργίας των Καζίνων. 

4.2.2 0 διοικητικός έλεγχος ασκείται από το Υπουργείο 
Τουρισμού και περιλαμβάνει τα αναφερόμενα στην παρ. 4 
του άρθρου 3 του Ν. 2206/1994. 

4.2.3 Η διαδικασία ελέγχου των μηχανημάτων, των προ¬ 
μηθευτών, των κατασκευαστών ή διανομέων των μέσων 
και υλικών διεξαγωγής των παιχνιδιών περιλαμβανόμενων 
των μηχανημάτων με νομίσματα θα καθοριστεί με από¬ 
φαση του Υπουργού Τουρισμού κατόπιν εισηγήσεως της 
Επιτροπής. 

Τις άδειες καταλληλότητας χορηγεί η Επιτροπή κατόπιν 
ελέγχου των υποβαλλομένων αιτήσεων με απόφασή της 
που εγκρίνεται από τον Υπουργό Τουρισμού. 

4.2.4 Επιτρέπεται να καθορίζονται, συμπληρώνονται ή 
τροποποιούνται οι προδιαγραφές των μηχανημάτων τα 
επιτρεπόμενα παιχνίδια οι ασκούμενοι έλεγχοι και επιθε¬ 
ωρήσεις των αρμοδίων οργάνων (αρθρ. 3 παρ. 11 Ν. 
2206/1994). 


Άρθρο 5 

Παραβάσεις και κυρώσεις - Ανάκληση της Άδειας - 
Απαγορεύσεις - Πληροφορίες 

5.1 Κυρώσεις παραβάσεις των όρων λειτουργίας 

Σε περίπτωση παράβασης των όρων λειτουργίας η Επι¬ 
τροπή Εποπτείας κατόπιν προηγούμενης ακρόασης του 
Κατόχου της Αδείας με αιτιολογημένη απόφασή της: 

α) Επιβάλλει πρόστιμο από δραχμών ενός εκατομμυρίου 
(1.00.000) μέχρι πεντακοσίων (500.000.000) για κάθε 
παράβαση και σε περίπτωση υποτροπής μέχρι το διπλάσιο 
των ποσών αυτών. 

β) Ανακαλεί προσωρινά μέχρι τρεις (3) μήνες ή οριστικά 
την Άδεια λειτουργίας της επιχείρησης. 

Οι αποφάσεις των παραπάνω περιπτώσεων (α) και (β) 
είναι αμέσως εκτελεστές και δεν υπόκεινται σε ανα¬ 
στολή. 

5.2 Ανάκληση της Άδειας Λειτουργίας 

Ο Κάτοχος της Αδείας κηρύσσεται έκπτωτος και ανακα¬ 
λείται οριστικά η Άδεια λειτουργίας της Επιχείρησης Κα¬ 
ζίνο για τους παρακάτω, ενδεικτικούς λόγους: 

α) Για την κατά παρέκκλιση της Αδείας λειτουργίας της 
επιχείρησης Καζίνο. 

β) Για την μή εμπρόθεσμη και προσήκουσα έναρξη και 
εκτέλεση των έργων πυ αναφέρονται και περιγράφονται 
στο άρθρο 2 της παρούσας καθώς επίσης αναστολή της 
προόδου εκτελέσεως των εργασιών αυτών από υπαιτιό¬ 
τητα του Κατόχου της Αδείας για σημαντικό χρονικό διά¬ 
στημα. 

γ) Για την πέρα των δέκα (10) ημερών υπαίτια καθυστέ¬ 
ρηση περί την εμπρόθεσμη καταβολή των παραπάνω 
(άρθρ. 3) οικονομικών υποχρεώσεων (ποσοστών ή παγίων 
ποσών) υπέρ Ε.Ο.Τ., Δημοσίου κ.λ.π. 

δ) Για την κατά σύστημα παρακώλυση του ελέγχου λει¬ 
τουργίας του Καζίνο υπό των αρμοδίων Κρατικών Αρχών 
και Οργάνων. 

ε) Για την αναιτιολόγητη μή όμεση καταβολή των κερ¬ 
δών στους παίκτες του Καζίνο. 

στ) Λόγω θέσεως του Κατόχου της Αδείας υπό καθε¬ 
στώς εκκαθαρίσεως της περιουσίας του ή υπό αναγκα¬ 
στική διαχείριση ή λόγω κηρύξεώς του σε κατάσταση πτω- 
χεύσεως ή λόγω παύσης των πληρωμών. 

ζ) Σε όλες τις παραπάνω περιπτώσεις και σε κάθε άλλη 
περίπτωση που προβλέπεται στην παρούσα π έκπτωση 
του Κατόχου της Αδείας, η ανάκληση της Αδείας γίνεται 
με απόφαση του Υπουργού Τουρισμού μετά σύμφωνη 
γνώμη της Επιτροπής Εποπτείας των Καζίνο και κατόπιν 
προηγουμένης ακρόασης του κατόχου της Αδείας και επι¬ 
φέρει την αυτοδίκαιη ανάκληση όλων των επ' ονάματι του 
Κατόχου της Αδείας αδειών λετουργίας του Καζίνο. 

5.3 Απαγορεύσεις 

Απαγορεύεται στους υπαλλήλους του Κατόχου Αδείας 
Λειτουργίας του Καζίνου, στα μέλη του Διοικητικού Συμ¬ 
βουλίου. στον Διευθύνοντα Σύμβουλο ή μέτοχο των Κατό¬ 
χων Αδειών λειτουργίας Καζίνων να μετέχουν σε παιχνί¬ 
δια, στοιχήματα ή είσπραξη κερδών άμεσα ή έμμεσα δι’ 
άλλων προσώπων εντός του Καζίνου με το οποίο τελούν 
σε οποιαδήποτε από τις παραπάνω σχέσεις. 

Στους παραβάτες των παραπάνω απαγορεύσεων επι¬ 
βάλλονται οι ποινές της παρ. 5 του άρθρου 4 του Ν. 2206/ 
1994. 

5.4 Πληροφορίες 

Για τη χορήγηση πληροφοριών που αφορούν οικονομι¬ 
κές και άλλες δραστηριότητες του Κατόχου της Αδείας και 

τις σχετικές κυρώσεις ισχύουν οι διατάξεις των παρ. 7 και 
8 του άρθρου 4 του Ν. 2206/1994. 

Άρθρο 6 
Γενικές διατάξεις 

6.1 Ίδρυση Ανώνυμης Εταιρείας - Υποκατάσταση του 
Κατόχου της Άδειας. 

6.1.1 Για την ίδρυση Ανώνυμης Εταιρείας από τον Κά¬ 
τοχο της Άδειας σύμφωνα με την Ελληνική Νομοθεσία, 
απαιτείται άδεια, που χορηγεί με απόφασή της η Επιτροπή 
Εποπτείας Καζίνων και εγκρίνεται από τον Υπουργό Του¬ 
ρισμού σύμφωνα με το άρθρο 3 παρ. 16 και 17 του Ν. 
2206/1994. Η άδεια αυτή επιτρέπει την υποκατάσταση 
της Κοινοπραξίας από την Α.Ε. σε όλα τα δικαιώματα και 
υποχρεώσεις, που απορρέουν από την παρούσα. 

6.1.2 Προϋπόθεση για την έγκριση ως άνω υποκατά¬ 
σταση είναι η υποβολή στην αρμόδια Επιτροπή Εποπτείας 
Καζίνων σχεδίου του καταστατικού της προς Ιδρυση Ανώ¬ 
νυμης Εταιρείας, στο οποίο πρέπει υποχρεωτικά να ανα- 
φέρονται τα πλήρη στοιχεία των μετόχων και των μετοχών 
του. 

6.1.3 Η μή συμμετοχή στην Ιδρυση της ως άνω ανώνυ¬ 
μης εταιρείας ενός ή περισσοτέρων μελών της κοινοπρα¬ 
ξίας λόγω αποχώρησης δεν απαιτεί άδεια της Επιτροπής 
Εποπτείας Καζίνων, συνεπάγεται την απώλεια για το απο¬ 
χωρούν μέλος οποιοσδήποτε δικαιώματος αποκτά με την 
παρούσα και την ανάληψη του συνόλου των υποχρεώσεων 
του από τα λοιπά μέλη κατά τον λόγο της συμμετοχής τους 
στην κοινοπραξία ή την ως άνω ανώνυμη εταιρεία. 

6.2 Μεταβίβαση δικαιωμάτων και υποχρεώσεων 

Στο καταστατικό Κατόχου της Άδειας ή της παραπάνω 
(6.1) Ανώνυμης Εταιρείας πρέπει υποχρεωτικά να περιέ- 
χονται οι όροι που αφορούν την μεταβίβαση δικαιωμάτων 
και υποχρεώσεων της Επιχείρησης Καζίνο σύμφωνα με τις 
διατάξεις των παρ. 12 έως και 20 του άρθρου 3 του Ν. 
2206/1994. 

6.3 Κάθε διάταξη που θεσπίζει προνόμοιο ή προνο- 
μοιακή μεταχείριση υπέρ οποιουδήποτε φυσικού ή νομι¬ 
κού προσώπου σε σχέση με την ίδρυση και λειτουργία Κα¬ 
ζίνου δεν ισχύει. Επίσης δεν έχουν ισχύ οι διατάξεις του 
Κεφαλαίου Β του Ν. 2160/1993, πλην του άρθρου 8 παρ. 

1 και παρ. 2 εδαφ. α', β', γ' και δ'. 

6.4 Οι στον Ν. 2206/1994 προβλεπόμενες να εκδο- 
θούν Υπουργικές αποφάσεις κατ’ ουδένα τρόπο θα αυξά¬ 
νουν τις οικονομικές υποχρεώσεις του Κατόχου της 
Άδειας ή θα επιβαρύνουν γενικώς την θέση του, δεδομέ¬ 
νου ότι όλες οι οικονομικές υποχρεώσεις του Κατόχου της 
Άδειας ορίζονται με την παρούσα άδεια. 

6.5 Σε περίπτωση, κατά την οποία η επένδυση, που πε- 
ριγράφεται στην παρούσα, ή μέρος αυτής υπαχθεί στις 
διατάξεις του Ν.Δ 2687/1953, τότε όλοι οι όροι της πα¬ 
ρούσας μπορούν να περιληφθούν στην εγκριτική πράξη 
του άρθρου 3 παρ. 2 και 3 του Ν.Δ. 2687/1953. 

Άρθρο 7 

Επίλυση διαφορών 

Με εξαίρεση τις περιπτώσεις για τις οποίες προβλέπε- 
ται στην Άδεια αυτή άλλος τρόπος ρύθμισης, κάθε δια¬ 
φορά, διένεξη ή διαφωνία του Δημοσίου ή του Ε.Ο.Τ. και 
του Κατόχου της Αδειας από την εφαρμογή της Άδειας 
• αυτής, που αφορά την ερμηνεία ή την εκτέλεση των όρων 
της, την έκταση των δικαιωμάτων και υποχρεώσεων του 
Δημοσίου και του Κατόχου της Αδειας και γενικά οποιοδή¬ 


ποτε ζήτημα που θα προκόψει από την Άδεια αυτή λύεται 
από τα Ελληνικά Δικαστήρια, που εφαρμόζουν την ελλη¬ 
νική νομοθεσία συμπεριλαμβανομένου και του Νόμου 
2206/1994 «Ίδρυοη, Οργάνωση, Λειτουργία, έλεγχος 
Καζίνων και άλλες διατάξεις» χωρίς να λαμβάνονται 
υπόψη οι διατάξεις του Ιδιωτικού Διεθνούς Δικαίου. 

Ο Κάτοχος της Αδειας δια της παρούσης συναινεί στην 
υπαγωγή του στην δικαιοδοσία και δωσιδικία των Ελληνι¬ 
κών δικαστηρίων στην Αθήνα και δια της παρούσας παραι- 
τείται κάθε δικαιώματος αμφιοβητήοεως της δικαιοδο¬ 
σίας και δωσιδικίας αυτής με την προβολή λόγων ελλεί- 
ψεως αρμοδιότητας ή άλλων λόγων. 

Άρθρο 8 

Δικαιώματα του Δημοσίου 

Η εκ μέρους του Δημοσίου ή του Ε.Ο.Τ. ή των οργάνων 
τους τυχόν ανοχή παράβασης ή καταστρατήγησης κά¬ 
ποιου όρου της Άδειας αυτής σε καμμιά περίπτωση δύνα- 
ται να θεωρηθεί σαν έγκριση ή παραίτηση από δικαιώμα¬ 
τος του Δημοσίου ή του Ε.Ο.Τ. 

Αρθρο 9 

Παραίτηση από Δικαίωμα προς ακύρωση της Αδειας 

Ο κάτοχος της Αδειας αναγνωρίζει την παρούσα Άδεια 
έγκυρη και ισχυρά και παραιτείται του δικαιώματος του ν’ 
αμφισβητήσει αυτή για οποιοδήποτε λόγο ακόμα και για 
τις περιπτώσεις των άρθρων 178, 179, 281 και 388 του 
Α.Κ. 

Άρθρο 10 

Γ ενικοί όροι 

10.1 Αλληλογραφία 

Οποιαδήποτε επίσημη αλληλογραφία μεταξύ του Δημο¬ 
σίου και του Κατόχου της Αδειας θ’ αποστέλλεται στις πα¬ 
ρακάτω Διευθύνσεις. 

Εάν απευθύνεται προς την Επιτροπή Εποπτείας: 
ΥΠΟΥΡΓΕΙΟ ΤΟΥΡΙΣΜΟΥ 
ΕΠΙΤΡΟΠΗ ΕΠΟΠΤΕΙΑΣ ΚΑΖΙΝΩΝ 
ΟΔΟΣ ΑΜΕΡΙΚΗΣ 2 
5ος ΟΡΟΦΟΣ - ΓΡΑΦΕΙΑ 517-518 
105 64 ΑΘΗΝΑ - ΕΛΛΑΔΑ 
ΤΗΛ. 3221239 ΡΑΧ: 3232605 
εάν απευθύνεται προς τον Κάτοχο της Αδειας 
ΚΟΙΝΟΠΡΑΞΙΑ Α.Τ.Ε.Κ.Λ. 

ΡΟννΕΒΒΠΟΟΚ ΡΙ.0 
ΜΑΣΣΑΛΙΑΣ 20 ΑΘΗΝΑ) 106 80 
ΤΗΛ.: 3615544 ΡΑΧ: 3609168 
ή σε άλλη διεύθυνση που νομίμως θα γνωστοποιηθεί στο 
Υπουργείο Τουρισμού και τον Κάτοχο της Αδειας. 

10.2 Γλώσσα 

Το Ελληνικό κείμενο της παρούσας Αδειας υπερισχύει 
οποιοσδήποτε μεταφράσεως. 

Άρθρο 11 

Η ιοχύς της παρούσης αποφάσεως αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιεύθεί στην Εφημερίδα της 
Κυβερνήσεως. 

Αθήνα, 14 Φεβρουάριου 1995 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 

Αριθ. 296 (6) 

Τροποποίηση της 197/1.2.95 αποφάσεως Υπουργού 
Τουρισμού 

Ο ΥΠΟΥΡΓΟΣ ΤΟΥΡΙΣΜΟΥ 


Έχοντας υπόψη: 

1. Το Ν. 2206/20.4.1994 

2. Την υπ' αριθμ. 920/1994 παρ. 9.2. απόφαση (ΦΕΚ 
422Β/1994) 

3. Την υπ' αριθμ. 2009/21.11.1994 απόφαση του 
Υπουργού Τουρισμού 

4. Την υπ’ αριθμ. 2032/28.11.1994 απόφαση του 
Υπουργού Τουρισμού 

5. Την υπ' αριθμ. 2076/6.12.1994 απόφαση του 
Υπουργού Τουρισμού 

6. Την υπ' αριθμ. 2115/12.12.1994 απόφαση του 
Υπουργού Τουρισμού 

7. Την υπ’ αριθμ. 2218/23.12.1994 απόφαση του 
Υπουργού Τουρισμού 


8. Την υπ’ αριθμ. 89/23.1.1995 απόφαση του Υπουρ¬ 
γού Τουρισμού 

9. Την υπ’ αριθμ. 197/1.2.1995 απόφαση του Υπουρ¬ 
γού Τουρισμού 

10. Το γεγονός ότι από τις διατάξεις της απόφασης αυ¬ 
τής δεν προκαλεΐται δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε την υπ’ αριθμ. 197/1.2.1995 απόφαση 
του Υπουργού Τουρισμού ως εξής: 

Η προβλεπόμενη από την απόφαση αυτή προθεσμία για 
την προσκόμιση αποδεικτικών κατάθεσης των προσφερ- 
θεισών χρηματικών προσφορών στον ειδικό λογαριασμό 
της Τράπεζας Ελλάδος, που έληξε στις 15.2.1995, παρα- 
τείνεται έως τις 27.2.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1995 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


